open-index/open-wikipedia-markdown huggingface dataset:
বেঙ্গালুরু মেট্রোপলিটান ট্রান্সপোর্ট কর্পোরেশন

**বেঙ্গালুরু মেট্রোপলিটান ট্রান্সপোর্ট কর্পোরেশন** (**বিএমটিসি**) একটি সংস্থা যা ভারতে অবস্থিত বেঙ্গালুরু শহরের জনসাধারণের জন্য পরিবহন ব্যবস্থা, অর্থাৎ বাস চলাচলের তদারকি করে। এই সংস্থার লক্ষ্যনীয় বৈশিষ্ট হলো এরা ভারতের প্রথম রাষ্ট্রায়ত্ব সংস্থা যারা জানুয়ারি ২০০৬-এ দুই শহরের মধ্যে ভলভো B7RLE বাস চলাচল ব্যবস্থা শুরু করেন. 2009-এর জুন মাসের প্রথম দিনে কর্ণাটক রাজ্য সরকার এবং বাঙ্গালোরে মেট্রোপলিটান ট্রান্সপোর্ট কর্পোরেশন তাদের প্রথম বার্ষিকী উদ্জাপন করেন গরিব মানুষের জন্য বিশেষ বাস চলাচল ব্যবস্থা অটল সারিগে-র উদ্বোধন করে.এই যোগাযোগ ব্যবস্থা অল্প খরচে অর্থনৈতিকভাবে অনগ্রসর শ্রেনীর মানুষজনকে তার নিকটতম বাস স্টেশনে পৌঁছে দেওয়ার লক্ষে শুরু করা হয়েছে।

## তথ্যসূত্র

## বহিঃসংযোগ
* BMTC-র নিজস্ব প্রাতিষ্ঠানিক ওয়েবসাইট 
* BMTC বাস এবং তাদের নির্দিষ্ট গমনপথ খুঁজে বের করার জন্য ওয়েবসাইট এবং মোবাইলের সাহায্যে তথ্য পাওয়া যেতে পারে (6টি অন্য শহরের জন্যও এই ব্যবস্থা রয়েছে)
* আপনার এলাকার কাছাকাছি অবস্থিত BMTC বাস স্টপ খুঁজে বের করা.বাস স্টপ এবং বাস চলাচলের নির্দিষ্ট পথ বাঙ্গালোরের মানচিত্রে চিহ্নিত করা হয়েছে.
* BMTC ভলভো বাস চলাচলের নির্দেশিকা.
* ওয়েবসাইট জানাচ্ছে BMTC-র লাভ 140 কোটি টাকা

বিষয়শ্রেণী:বাঙ্গালোরের যোগাযোগ ব্যবস্থা
বিষয়শ্রেণী:ভারতের বাস পরিবহন সংস্থা
বিষয়শ্রেণী:জনসাধারণের জন্য পরিবহন ব্যবস্থা.
বিষয়শ্রেণী:বেঙ্গালুরুর পরিবহন
বিষয়শ্রেণী:ভারতের বাস কোম্পানি
বিষয়শ্রেণী:ভারতের রাজ্য সড়ক পরিবহন কর্পোরেশন
বিষয়শ্রেণী:ভারতের মহানগর পরিবহন সংস্থা
বিষয়শ্রেণী:বেঙ্গালুরু ভিত্তিক কোম্পানি
বিষয়শ্রেণী:১৯৯৭-এ প্রতিষ্ঠিত সরকারি সংস্থা
বিষয়শ্রেণী:১৯৯৭-এ কর্ণাটকে প্রতিষ্ঠিত
ক্যাপ্রি প্যান্ট

200px|right|thumb|ক্যাপ্রি প্যান্ট পরিহিত তরুণী।
**ক্যাপ্রি প্যান্ট** () যা **ক্যাপ্রি** নামেই অধিক পরিচিত, এক ধরনের পাজামা যা সাধারণত গরম আবহাওয়ায় পরিধান করা হয়ে থাকে। বিশ্বের কিছু স্থানে এটি "থ্রি-কোয়ার্টার" নামেও পরিচিত। ক্যাপ্রির লম্বা সংস্করণটিকে "হাই-ওয়াটারস" বলে। হাঁটুর নিচের পায়ের গুলির মধ্যভাগে বা ঠিক পায়ের গুলির নিচে এসে এই পাজামাটি শেষ হয়। যদিও এই পাজামাটি মেয়েদের মধ্যেই সবচেয়ে জনপ্রিয়, তবুও অনেক দেশে ছেলেদের মধ্যেও এই পাজামা জনপ্রিয় হয়ে উঠছে; বিশেষ করে ইউরোপ ও লাতিন আমেরিকায়। যেসকল ক্যাপ্রি প্যান্ট ছেলেদের জন্য ডিজাইন করা হয়, তা সাধারণত *ম্যানপ্রি* প্যান্ট নামে পরিচিত। উত্তর আমেরিকায় ছেলেদের ব্যবহৃত ক্যাপ্রি, *গাইপ্রি* প্যান্ট নামেও পরিচিত। *ম্যানপ্রি* একটি পিন্ডারিশব্দ যা “ম্যান” এবং “ক্যাপ্রি” শব্দের দুইটির সমন্বয়ে গঠিত। সাম্প্রতিককালে উত্তর আমেরিকাতেও ছেলেদের ক্যাপ্রি পরার চল শুরু হয়েছে বলে জানা যায়।

বাংলাদেশে শুধুমাত্র মেয়েদের মধ্যে ক্যাপ্রি প্যান্টের চল দেখা যায়। উঠতি বয়সের কিশোরী ও তরুণীদের মধ্যে ক্যাপ্রি প্যান্ট বেশ জনপ্রিয়।

## ইতিহাস

১৯৪৮ সালে ইউরোপীয় ফ্যাশন ডিজাইনার সোঞ্জা ডি লেনার্টকে সর্বপ্রথম ক্যাপ্রি প্যান্টের ডিজাইনার হিসেবে ধরা হয়। ১৯৬০-এর দশকে এটি যুক্তরাষ্ট্রে জনপ্রিয় হয়ে ওঠে। এই জনপ্রিয়তার পেছনে অন্যতম অবদান ছিলো জনপ্রিয় টিভি ধারাবাহিক *[[দ্য ডিক ভ্যান ডাইক শো]]*-এর ম্যারি টেইলর মুর অভিনীত চরিত্র “লরা পেট্রি”'র। ধারাবাহিকটিতে দৌড়ানোর সময় ক্যাপ্রি পরিহিত মুহুর্তটি, এটিকে জনপ্রিয় ফ্যাশনে পরিণত করতে যথেষ্ট ভূমিকা পালন করে, যদিও এটি কিছু মৃদু বিতর্কের সৃষ্টি করেছিলে। ১৯৭০ থেকে ১৯৯০ পর্যন্ত মধ্যবর্তী সময়ে জনপ্রিয়তায় ভাটা পড়ার পর এটিকে আবার জনপ্রিয় করে তোলেন অভিনেত্রী উমা থারম্যান। ১৯৯৪ সালে তার অভিনীত চলচ্চিত্র *[[পাল্প ফিকশন]]*-এ ক্যাপ্রি পরিধান করেন। ২০০০-এর দিকে ক্যাপ্রি আবার একটি তুমুল জনপ্রিয় ফ্যাশনে পরিণত হয়। স্পেনীয় টেনিস খেলোয়াড় রাফায়েল নাদাল ২০০৯-এর আগে তার বেশিরভাগ খেলায় ক্যাপ্রি পরিহিত অবস্থায় মাঠে উপস্থিত হতেন।

## তথ্যসূত্র


## বহিঃসংযোগ
* এসডব্লিউ অ্যাবিলডাঙ্গ: দ্য ফিফটিস (ফ্যাশনসোর্সবুক)। *পেপারব্যাক ভার্লাগ*। ১৮ জুলাই, ২০০৩।
* সোঞ্জা ডে লেনার্ট – দাপ্তরিক ওয়েবসাইট
* ডেস্টিনেশন: ক্যাপ্রি – ক্যাপ্রি প্যান্ট শুধু রিসোর্ট সেট হিসেবেই ব্যবহার্য নয়

বিষয়শ্রেণী:ট্রাউজার্স ও শর্টস
বিষয়শ্রেণী:১৯৬০-এর দশকের ফ্যাশন
বিষয়শ্রেণী:১৯৭০-এর দশকের ফ্যাশন
বিষয়শ্রেণী:২০০০-এর দশকের ফ্যাশন
বিষয়শ্রেণী:ফ্যাশনের ইতিহাস
বিশ্ব দিবস তালিকা

প্রতি বছর বিভিন্ন দিনে বিশ্বব্যাপী নানা "দিবস" আনুষ্ঠানিকভাবে পালিত হয়। এই সকল **বৈশ্বিক দিবস** বা **বিশ্ব দিবস** বা **আন্তর্জাতিক দিবস সমূহের তালিকা ** এই পাতায় অন্তর্ভুক্ত করা হলো। এই সকল দিবসের উদ্দেশ্য হচ্ছে - কোন একটি নির্দিষ্ট দিনে আন্তর্জাতিকভাবে সাম্প্রতিককালের গুরুত্বপূর্ণ বিষয়ে বিশ্বব্যাপী জনসচেতনতা বৃদ্ধি বা ক্ষেত্র বিশেষে কোন অতীত ঘটনা স্মরণ করা।

সাধারণতঃ প্রতিটি দিবসেই 'প্রতিপাদ্য বিষয়' নির্ধারণ করা হয় যা দিবসটির ভূমিকাকে সর্বসমক্ষে আরো গুরুত্ব ও অর্থবহ করে তোলে।

## দিবস

### জানুয়ারি

### ফেব্রুয়ারি

### মার্চ

### এপ্রিল

### মে

### জুন

### জুলাই

* Comic Sans Day - First Friday of জুলাই

### আগস্ট

### সেপ্টেম্বর

### অক্টোবর

### নভেম্বর

### ডিসেম্বর

### অন্যান্য দিন যা অবস্থান অনুসারে পরিবর্তিত হয়
* Arbor Day 
* শিশু দিবস – dates vary between countries
* পিতৃ দিবস – dates vary between countries
* পতাকা দিবস – dates vary between countries
* Hangul Day – ৯ অক্টোবর (South Korea); ১৫ জানুয়ারি (North Korea)
* Imbolc – beginning of ফেব্রুয়ারি or at the first local signs of spring
* উদ্ভাবক দিবস (dates vary between countries)
* Labour Day – dates vary between countries
* Mardi Gras
* মাতৃ দিবস – dates vary between countries
* জাতীয় দিবস – dates vary between countries
* বিশ্ব স্কাউট দিবস (and Scout Weeks) – dates vary between countries

## সপ্তাহ

### আন্তর্জাতিক

### আঞ্চলিক বা জাতীয়
* OCDAction - week of Action ১৫–১৯ ফেব্রুয়ারি; raising awareness of obsessive compulsive disorder in the UK
* Celebrate Your Name Week - first full week in মার্চ
* Fix a Leak Week - মার্চ
* UK Parkinson's Awareness Week - ১০–১৬ এপ্রিল ২০১৭
* Sleep Awareness Week - Last week of এপ্রিল
* National Dark-Sky Week (USA) - এপ্রিল (Week of new moon) 
* Public Service Recognition Week - ১–৭ মে
* National Postcard Week (USA) - মে (First full week)
* National Dairy Goat Awareness Week (US) - from the second Saturday to the third Saturday of জুন
* Gifted Awareness Week in New Zealand - the full week including George Parkyn's birthday, ১৭ জুন
* Speech Pathology Awareness Week (Australia) - ২০ আগস্ট
* Contact Lens Health Week - ২১–২৫ আগস্ট ২০১৭
* Idiopathic Hypersomnia Awareness Week - worldwide event designed to raise awareness and educate the community about the rare neurological sleep disorder idiopathic hypersomnia; first week in সেপ্টেম্বর
* Free Speech Week - third full week in অক্টোবর in the United States
* National Map Reading Week - educational campaign to increase awareness of map skills; third full week in অক্টোবর
* UK Charity Week - ৪–১০ ডিসেম্বর

ডিসেম্বর ০৫, ১৯৯৮

## বছর

## দশক

## আরও দেখুন

* পরিবেশগত তারিখের তালিকা
* খাবারের দিনের তালিকা
* ছুটির তালিকা
* দেশ অনুযায়ী ছুটির তালিকা
* নিরামিষ উৎসবের তালিকা
* নিউজিল্যান্ডে অনানুষ্ঠানিক পালনের তালিকা
* বিশ্ব স্বাস্থ্য উদ্‌যাপন

## নোট

## তথ্যসূত্র

## গ্রন্থপঞ্জি
* "United Nations Conferences and Observances" (press release), United Nations, Reference Paper No. ৪৭, ২০ ফেব্রুয়ারি ২০০৮.
* United Nations Conferences and Observances

## বহিঃসংযোগ
* জাতীয় স্বাস্থ্য পর্যবেক্ষণ (এনএইচও), মার্কিন যুক্তরাষ্ট্র
* যুক্তরাজ্যের সচেতনতা দিবসের দিনপঞ্জি
* জাতিসংঘের পালন দিনপঞ্জি
* ইউনেস্কো আন্তর্জাতিক দিবস

বিষয়শ্রেণী:আন্তর্জাতিক উদ্‌যাপন
যুক্তফ্রন্ট

**যুক্তফ্রন্ট** হলো পাকিস্তানের পূর্ববঙ্গ প্রাদেশিক পরিষদের ১৯৫৪ খ্রিস্টাব্দের নির্বাচনে, মুসলিম লীগকে ক্ষমতাচ্যুত করার লক্ষ্যে অন্যান্য বিরোধী দল মিলে গঠিত একটি সমন্বিত রাজনৈতিক দল। ১৯৫৩ সালের ১৪ নভেম্বর, যুক্তফ্রন্ট গঠনের সিদ্ধান্ত নেওয়া হয়। পরবর্তীতে১. আওয়ামী মুসলিম লীগ (মাওলানা ভাসানী) ২. কৃষক শ্রমিক পার্টি (শের-ই-বাংলা এ কে ফজলুল হক), ৩.নেজামে ইসলাম পার্টি (মাওলানা আতাহার আলী), ৪. বামপন্থী গণতন্ত্রী দল (হাজী মোহাম্মদ দানেশ এবং মাহমুদ আলি সিলেটি), ও ৫. খেলাফতে রব্বানী পার্টিসহ  মোট ৫টি রাজনৈতিকদল একসাথে মিলে যুক্তফ্রন্ট গঠন করে। তবে বাংলাদেশের স্বাধীনতার দলিলপত্র-এ দল সংখ্যা ৪টি দেওয়া আছে।

যুক্তফ্রন্টের প্রধান তিন নেতা ছিলেন (মওলানা ভাসানী) (শেরে বাংলা একে ফজলুল হক) এবং (হোসেন শহীদ সোহরাওয়ার্দী)। এই যুক্তফ্রন্ট ২১ দফার একটি নির্বাচনী ইশতেহার প্রকাশ করে। ঐ ইশতেহারের মধ্যে প্রধান দাবি ছিল লাহোর প্রস্তাবের ভিত্তিতে পূর্ববঙ্গকে পূর্ণ স্বায়ত্তশাসন প্রদান করা, বাংলা ভাষাকে রাষ্ট্রভাষা হিসাবে স্বীকৃতি দেয়া, ২১শে ফেব্রুয়ারি শহীদ দিবস ও সাধারণ ছুটি ঘোষণা করা, ভাষা শহীদদের স্মৃতিরক্ষার্থে শহীদ মিনার নির্মাণ করা ইত্যাদি। যুক্তফ্রন্টের নির্বাচনী প্রতীক ছিল "নৌকা" আর মুসলিম লীগ এর নির্বাচনী প্রতীক ছিল "হারিকেন"।

## নির্বাচনের ফলাফল
১৯৫৪ সালের মার্চের ৮ থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭ টি মুসলিম (মোট আসন ছিল ৩০৯ টি) আসনের মধ্যে যুক্তফ্রন্ট ২২৩টি আসন অর্জন করে। তন্মধ্যে মওলানা ভাসানীর নেতৃত্বাধীন আওয়ামী মুসলিম লীগ ১৪৩ টি, শেরে বাংলা এ. কে. ফজলুল হকের কৃষক শ্রমিক পার্টি ৪৮ টি, নেজামে ইসলাম পার্টি ১৯ টি, গণতন্ত্রী দল ১৩ টি, কমিউনিস্ট পার্টি ৪ টি ও পরে যোগ দেওয়া স্বতন্ত্র ৮ টি। ক্ষমতাসীন রাজনৈতিক দল মুসলিম লীগ সম্পূর্ণরূপে এ নির্বাচনে পরাভূত হয় ; তারা কেবল ৯টি আসন লাভ করতে সমর্থ হয়।

এ নির্বাচনে সংখ্যালঘু ধর্মীয় সম্প্রদায়ের জন্য ৭২টি আসন সংরক্ষিত ছিল। এগুলোর মধ্যে কংগ্রেস লাভ করেছিল ২৪টি আসন, কমিউনিস্ট পার্টি ৪টি, শিডিউল্ড কাস্ট ফাউন্ডেশন ২৭টি, গণতন্ত্রী দল ৩টি এবং ইউনাইটেড প্রগ্রেসিভ পার্টি ১৩টি আসন লাভ করেছিল। একজন স্বতন্ত্র প্রার্থী একটি আসনে জয়ী হয়েছিলেন।

## যুক্তফ্রন্ট সরকার

পূর্ব বাংলার চারটি রাজনৈতিক দল আওয়ামী মুসলিম লীগ, কৃষক শ্রমিক পার্টি, নেজামে ইসলাম ও গণতন্ত্রী দল নিয়ে যুক্তফ্রন্ট গঠিত হয়। ১৯৫৩ সালের ৪ ডিসেম্বর কৃষক শ্রমিক পার্টির এ কে ফজলুল হক, মওলানা আবদুল হামিদ খান ভাসানী এবং আওয়ামী মুসলিম লীগের হোসেন শহীদ সোহরাওয়ার্দীর উদ্যোগে ফ্রন্ট গঠিত হয়। ১৯৫৪ সালের ৩ রা এপ্রিল শেরে বাংলা এ. কে. ফজলুক হক চার সদস্য বিশিষ্ট যুক্তফ্রন্ট মন্ত্রিসভা গঠন করেন। পূর্ণাঙ্গ মন্ত্রী পরিষদ গঠন করা হয় ১৫ মে তারিখে। প্রধানমন্ত্রী হিসেবে দায়িত্ব গ্রহণ করেন শেরে বাংলা আবুল কাশেম ফজলুল হক।

১৯৫৪ সালের ৩০ মে পাকিস্তানের গভর্নর জেনারেল গোলাম মোহাম্মদ যুক্তফ্রন্ট মন্ত্রী পরিষদ বাতিল করে দিয়ে শাসনতন্ত্রের ৯২(ক) ধারা জারির মাধ্যমে প্রদেশে গভর্নরের শাসন প্রবর্তন করেন। যেই ধারা অনুসারে পরবর্তীতে শেখ মুজিবুর রহমানকে গ্রেফতার করা হয়।

## তথ্যসূত্র

বিষয়শ্রেণী:কৃষক শ্রমিক পার্টি
বিষয়শ্রেণী:বাংলাদেশের ইতিহাস
বিষয়শ্রেণী:বাংলাদেশে রাজনৈতিক দলের জোট
বিষয়শ্রেণী:বাংলাদেশের বিলুপ্ত রাজনৈতিক দলের জোট
বিষয়শ্রেণী:পাকিস্তানের বিলুপ্ত রাজনৈতিক দলের জোট
বিষয়শ্রেণী:পূর্ব পাকিস্তানের ইতিহাস
বিষয়শ্রেণী:যুক্তফ্রন্ট
ভালোবাসা রোগ

**ভালোবাসা রোগ** () কোনো স্বীকৃত চিকিৎসাবিজ্ঞানের শিরোনাম নয়। এই পরিভাষাটি মূলত ভালোবাসায় পতিত হওয়ার অভিজ্ঞতাকে মনস্তাত্ত্বিক ও শারীরিক দৃষ্টিকোণ থেকে ব্যাখ্যা করার জন্য ব্যবহৃত হয়। এতে ভালোবাসার সঙ্গে সংশ্লিষ্ট মানসিক অবস্থা, আবেগীয় প্রতিক্রিয়া এবং দেহগত পরিবর্তনের প্রতি গুরুত্ব দেওয়া হয়।

ঐতিহাসিকভাবে, ভালোবাসা রোগ বলতে ভালোবাসা-সংক্রান্ত এক বিশেষ ধরনের মানসিক পীড়াকে বোঝানো হতো। অতীতের বহু চিন্তাবিদ ও চিকিৎসক এই অবস্থাকে একটি মানসিক ব্যাধি হিসেবে ব্যাখ্যা করার চেষ্টা করেছেন। বিশেষ করে স্বীকৃত রেনেসাঁ যুগের ব্যক্তিত্বদের মধ্যে ইবনে সিনা উল্লেখযোগ্য। তিনি ভালোবাসা রোগের ক্ষেত্রে বিষণ্নতাকে এই মানসিক পীড়ার প্রাথমিক লক্ষণ হিসেবে চিহ্নিত করেছিলেন।

## তথ্যসূত্র

বিষয়শ্রেণী:দুশ্চিন্তামূলক মানসিক ব্যাধি
বিষয়শ্রেণী:ভালোবাসা
বেলুন মাছ

থাম্ব|কালো স্পটযুক্ত বেলুন মাছের এ ছবিটি ২০০৫ সালের জানুয়ারিতে ইংল্যান্ডের ব্রিস্টল চিড়িয়াখানা থেকে তোলেন ফটোগ্রাফার আড্রিয়ান পিংস্টোন। প্রজাতি: Arothron Nigropunctatus
**বেলুন মাছ** ডায়োডোনটিডি পরিবারভুক্ত এক প্রজাতির মাছ, যা সাধারণত সামুদ্রিক মাছ। তবে এর কিছু প্রতিরূপ মিঠা জলেতেও বাস করে যা বাংলাদেশে স্থানীয় ভাবে পটকা মাছ ফোটকা মাছ এবং টেপা মাছ হিসেবে পরিচিত। এরা দেহের মধ্যে জল ঢুকিয়ে দেহকে বেলুনের মতো ফুলিয়ে ফেলতে পারে বলেই এদের "বেলুন মাছ" নামে আখ্যায়িত করা হয়। হুমকির মুখে পড়লে অথবা ভয় পেলে বেলুন মাছ এদের দেহের ভেতরে জল ঢুকিয়ে দেহকে বেলুনের মতো ফুলিয়ে ফেলে। এ সময় এদের তীক্ষ্ণ লম্বা কাঁটাগুলো সজারুর কাঁটার মতো খাড়া হয়ে যায়। এ অবস্খা দেখে তখন সম্ভাব্য শত্রু ভয়ে পালিয়ে যায়। পশ্চিম আটলান্টিক মহাসাগর থেকে শুরু করে ফ্লোরিডা, বাহামা, ব্রাজিলের দক্ষিণাংশসহ পৃথিবীর প্রায় সব সাগরেই এদের পাওয়া যায়। সাধারণতঃ সমুদ্রের শিলাময় তলদেশে এদের বসবাস ও বিচরণ। সমুদ্রপৃষ্ঠের উপরিতল থেকে ৬ থেকে ৩৫ ফুট গভীরতায় এরা চলাফেরা করে। বেলুন মাছের দেহের দৈর্ঘ্য আট থেকে ১৮ ইঞ্চি। দেহে লম্বা তীক্ষ্ণ কাঁটা রয়েছে। এরা যখন দেহকে ফুলিয়ে রাখে তখন এ কাঁটাগুলো খাড়া হয়ে থাকে। এদের চোখের ওপরে ও নিচে বাদামি রেখা রয়েছে। পুচ্ছ, পৃষ্ঠ ও বক্ষ-পাখনার মাধ্যমে এরা প্রবালের মধ্য দিয়ে ধীরগতিতে চলতে পারে। এ ছাড়া উত্তেজিত হলে এরা গায়ের রঙও পরিবর্তন করতে পারে। বেলুন মাছ নিশাচর শিকারি। দিনের বেলায় প্রবালের ফাঁকে-ফোকরে লুকিয়ে থাকে। এরা এদের দাঁতগুলোকে একত্র করে মুখকে ঠোঁটের মতো করে শামুক, সামুদ্রিক আর্চিন ও হার্মিট কাঁকড়ার খোলস ফাটিয়ে ফেলতে পারে। শামুক, সামুদ্রিক আর্চিন, কাঁকড়াই ইত্যাদি জলজ প্রাণীই এদের খাবার। অন্যদিকে ডলফিন ও হাঙ্গর এবং পেলাজিক অঞ্চলের বিভিন্ন শিকারি মাছ এদের প্রধান শত্রু।

## তথ্যসূত্র


## বহিঃসংযোগ

* ''Fugu'' sequencing project
* ''Tetraodon'' sequencing project
* EMedicine Article about the Toxicity of Tetrodotoxin
* FishBase listing for Tetraodontidae
* Article regarding Tectin's use in pain relief

বিষয়শ্রেণী:বাণিজ্যিক মাছ
বিষয়শ্রেণী:শার্ল লুসিয়াঁ বোনাপার্ত কর্তৃক নামকরণকৃত ট্যাক্সা
বিচার বহির্ভূত হত্যাকাণ্ড

**বিচার বহির্ভূত হত্যাকাণ্ড** হচ্ছে একপ্রকার বেআইনি হত্যাকাণ্ড যা সাধারণত রাজনৈতিক, ব্যবসায়িক, সামাজিক ব্যক্তিত্ব, বা অপরাধীকে রাষ্ট্রপ্রদত্ত আইনত বিচারের পূর্বেই হত্যা করা হয়। এটি সাধারণত সরকার, প্রাদেশিক সরকারের মাধ্যমে, যেমন: পুলিশ বা সশস্ত্র বাহিনী, অথবা বিভিন্ন অপরাধী সংগঠন, যেমন: ইতালীয় মাফিয়া।

বিচার বহির্ভূত হত্যাকাণ্ড এবং ডেথ স্কোয়াড (death squads) সবচেয়ে বেশি দেখা যায় মধ্যপ্রাচ্যে (সবচেয়ে বেশি ফিলিস্তিন ও ইরাকে), মধ্য আমেরিকা, আফগানিস্তান, বাংলাদেশ, ভারত (জম্মু ও কাশ্মীর সহ অন্যান্য রাজ্য)  আফ্রিকার বিষুবীয় অঞ্চলের বিভিন্ন দেশ, জ্যামাইকা,, কসোভো দক্ষিণ আমেরিকার বেশকিছু অংশ, চেচনিয়া, রাশিয়া, উজবেকিস্তান, উত্তর ওশেনিয়া, থাইল্যান্ডের কিছু অংশ, এবং ফিলিপাইনে।

## তথ্যসূত্র

## আরও দেখুন
* ক্রসফায়ার

বিষয়শ্রেণী:বিচার বহির্ভূত হত্যাকাণ্ড
বিষয়শ্রেণী:হত্যা
বিষয়শ্রেণী:রাজনীতি
বিষয়শ্রেণী:সংঘবদ্ধ অপরাধ
এরহাই হ্রদ

**এরহাই হ্রদ** চীনের দক্ষিণ-পশ্চিমাঞ্চলীয় প্রদেশ ইউনানে অবস্থিত সুন্দর একটি হ্রদ। এটি **এরহাই হ্রদ** নামে এটি পরিচিত।

## অবস্থান এ বর্ণনা
এরহাই হ্রদের অবস্খান দালি স্বশাসিত প্রশাসনিক এলাকায়। পশ্চিম দিকে হ্রদটির ক্যাংশান পর্বতমালায় ঢুকে পড়েছে। যেন এটি উচ্চভূমির আদুরে কন্যা।
এরহাই হ্রদ উত্তর-দক্ষিণে ৪২ কিলোমিটার লম্বা আর পূর্ব-পশ্চিমে গড়ে ৩ দশমিক ৯ কিলোমিটার প্রশস্ত। সর্বোচ্চ প্রশস্ততা ৮ কিলোমিটার। আয়তন ২৫০ বর্গকিলোমিটার। গড় গভীরতা ১১ মিটার আর সর্বোচ্চ গভীরতা ২১ দশমিক ৫ মিটার। সাগর সমতল থেকে হ্রদের উচ্চতা প্রায় ১ হাজার ৯২৭ মিটার। এরহাই একটি মিঠাপানির হ্রদ। এর পানি ধারণক্ষমতা প্রায় ২ দশমিক ৫ ঘনকিলোমিটার।

## দর্শনীয় স্থান
এরহাই হ্রদ মালভূমিতে যেন মুক্তো; অপূর্ব এর নৈসর্গিক শোভা। হ্রদের বিখ্যাত জায়গাগুলোর মধ্যে রয়েছে ছোট ছোট দ্বীপ। যেমন­ জিনসুও, চিওয়েন ও য়ুজি। চারটি ভূখণ্ড যেগুলোর নাম ম্যালিয়ান, ম্যান্ডারিন, ডাক, কিংশা ও দ্যাগুয়াপেং। হ্রদের চারটি বাঁকও নয়ন জুড়ানো। এসব মোহিনী দৃশ্য ছাড়াও এখানে রয়েছে তিন বুরুজের ছায়া, তিন খিলানের পাথুরে সেতু­ ইত্যাদি। ইর হ্রদের চার পাশে রয়েছে অনেক নয়নাভিরাম দ্রষ্টব্যস্থল। যেমন­ ইরহাই উদ্যান, জি-ঝাউ মধ্যসাগর প্যাভিলিয়ন, স্বর্গীয় আয়না প্যাভিলিয়ন, ছোট পুতুও পাহাড় ইত্যাদি। স্খানীয় বাই জনগোষ্ঠীর গুরুত্বপূর্ণ খাদ্যের উৎস এ হ্রদ। বাইরা প্রশিক্ষিত পাখির (করমোর‌্যান্টস) সাহায্যে মাছ ধরে। এ পাখি হ্রদ থেকে মাছ ধরে জেলেদের কাছে নিয়ে আসে।

## টীকা

## তথ্যসূত্র

* চায়নাকালচার ডট ওআরজি – ইরহাই হ্রদ

বিষয়শ্রেণী:চীনের দর্শনীয় স্থান
বিষয়শ্রেণী:চীনের হ্রদ
বিষয়শ্রেণী:চীনের জলাশয়
ভ্রাম্যমাণ আদালত

‌‌‌**ভ্রাম্যমাণ আদালত বা মোবাইল কোর্ট** হলো ঘটনাস্থলে উপস্থিত হয়ে নির্বাহী ম্যাজিস্ট্রেট কর্তৃক বিচারকার্য পরিচালনা এবং তাৎক্ষণিকভাবে বিচারাদেশ প্রদান। এই বিচার ব্যবস্থা বাংলাদেশে প্রজয্য। মোবাইল কোর্ট অধ্যাদেশ, ২০০৭ (বর্তমানে মোবাইল কোর্ট আইন, ২০০৯) এর  অধীনে ক্ষমতাপ্রাপ্ত নির্বাহী ম্যাজিস্ট্রেট তার বিচারিক এখতিয়ার অনুযায়ী অপরাধ তাৎক্ষণিকভাবে আমলে নিয়ে, উপস্থিত সাক্ষ্য-প্রমাণের ভিত্তিতে আদেশ দিয়ে থাকেন। এটি একটি সংক্ষিপ্ত বিচার পদ্ধতি। তবে ভ্রাম্যমাণ আদালত কর্তৃক প্রদত্ব বিচারাদেশের বিরূদ্ধে জেলা ম্যাজিস্ট্রেট বা উচ্চতর আদালতে আপিল রুজু করা যায়।

## দণ্ড আরোপের সীমাবদ্ধতা
দণ্ড আরোপ করার ক্ষেত্রে, সংশ্লিষ্ট অপরাধের জন্য সংশ্লিষ্ট আইনে যে দণ্ডই নির্ধারিত থাকুক না কেন, দুই বছর এর অধিক কারাদণ্ড ভ্রাম্যমাণ আদালত আরোপ করতে পারে না।

## তথ্যসূত্র

## বহিঃসংযোগ
* বাংলাদেশের মোবাইল কোর্ট অধ্যাদেশ, ২০০৭

বিষয়শ্রেণী:বাংলাদেশের আইন
বিষয়শ্রেণী:বাংলাদেশের বিচার বিভাগ
বাল্টিমোর

**বাল্টিমোর** মার্কিন যুক্তরাষ্ট্রের ম্যারিল্যান্ড অঙ্গরাজ্যের একটি শহর। এটি যুক্তরাষ্ট্রের পূর্ব উপকূলে অবস্থিত। এটি ম্যারিল্যান্ড অঙ্গরাজ্যের বৃহত্তম শহর, যা অঙ্গরাজ্যটির কেন্দ্রীয় অংশে পাটাপস্কো নদীর তীরে অবস্থিত। , এবং চেস্পিক উপসাগরের পাশে অবস্থিত। বাল্টিমোর শহরটিকে অনেক সময় বাল্টিমোর সিটিও বলা হয়, কারণ এর চারিদিকের কাউন্টিটির নামও বাল্টিমোর।

শহরটির পত্তন হয় ১৭২৯ সালে। এটি একটি গুরুত্বপূর্ণ সমূদ্রবন্দর। যুক্তরাষ্ট্রের মধ্য-পশ্চিমাঞ্চলীয় এলাকার জন্য এটিই সবচেয়ে নিকটবর্তী বন্দর। বাল্টিমোরের ইনার হারবার বা অভ্যন্তরীন পোতাশ্রয় এক সময় ছিলো মার্কিন যুক্তরাষ্ট্রে আগমনকারী অভিবাসীদের ২য় বৃহত্তম অভ্যর্থনাস্থল। বাল্টিমোর শহর এক সময় শিল্পপণ্য উৎপাদনে অগ্রণী ভূমিকায় ছিলো। শিল্পপণ্য উৎপাদনে ভাটা পড়ার পরে বাল্টিমোরের অর্থনীতি আস্তে আস্তে সেবা-ভিত্তিক অর্থনীতিতে পরিণত হয়। বর্তমানে জন্‌স হপকিন্স বিশ্ববিদ্যালয় এবং জন্‌স হপকিন্স হাসপাতাল হলো এই শহরের বৃহত্তম কর্মস্থল।

২০০৮ সালের হিসাবে বাল্টিমোরের জনসংখ্যা হলো ৬৩৬,৯১৯ জন।. বাল্টিমোর মেট্রোপলিটন এলাকায় প্রায় ২৭ লাখ লোকের বাস, এবং এটি মার্কিন যুক্তরাষ্ট্রের ২০ তম বৃহত্তম নগর এলাকা।

শহরটির নাম রাখা হয়েছে আয়ারল্যান্ডের হাউজ অফ লর্ডসের সদস্য লর্ড বাল্টিমোরের নামানুসারে। তিনি ছিলেন ম্যারিল্যান্ড উপনিবেশের প্রতিষ্ঠাতা। লর্ড বাল্টিমোরের উপাধিটি এসেছিলো আয়ারল্যান্ডের একটি শহরের নাম থেকে।  সেই স্থানটির নাম ছিলো আইরিশ ভাষায় *Baile an Tí Mhóir*, যার অর্থ বড় বাড়ির শহর। 

## গণমাধ্যম

বাল্টিমোরের প্রধান সংবাদপত্র হলো দি বাল্টিমোর সান। এর আদি মালিক পত্রিকাটিকে ১৯৮৬ সালে টাইমস মিরর কোম্পানির কাছে বিক্রি করে দেন।  । ট্রিবিউন কোম্পানি ২০০০ সালে এটাকে কিনে নেয় 

বিংশ শতকে যুক্তরাষ্ট্রের অনেক শহরের মতোই বাল্টিমোরে ২টি সংবাদপত্র ছিলো। কিন্তু বাল্টিমোর নিউজ অ্যামেরিকান পত্রিকাটি ১৯৮৬ সালে বন্ধ হয়ে যায়।

২০০৬ সালে বাল্টিমোর এক্সামিনার নামের পত্রিকাটি চালু করা হয়। এটি সানফ্রান্সিস্কো এক্সামিনার ও ওয়াশিংটন এক্সামিনারের মালিক গোষ্ঠীর পত্রিকা। বিনামূল্যে বিতরন করা এই পত্রিকাটির যাবতীয় আয় আসতো বিজ্ঞাপন থেকে। অর্থনৈতিক মন্দা ও লোকসানের সম্মুখীন হয়ে এটি ২০০৯ সালের ১৫ই ফেব্রুয়ারি বন্ধ হয়ে যায়।

## তথ্যসূত্র

বিষয়শ্রেণী:মার্কিন যুক্তরাষ্ট্রের শহর
এলিজাবেথ ব্ল্যাকবার্ন

থাম্ব|জাতিসংঘের আন্তর্জাতিক নারী ও বালিকা দিবসের অংশ হিসেবে 'সবার জন্য বিজ্ঞান' নামে এলিজাবেথ ব্ল্যাকবার্নের প্রোফাইল
**এলিজাবেথ হেলেন ব্ল্যাকবার্ন** () (জন্ম: নভেম্বর ২৬, ১৯৪৮) একজন অস্ট্রেলীয় বংশোদ্ভূত মার্কিন গবেষক। তিনি জীবের ক্রোমজোমের টেলোমারে সম্পর্কিত গবেষণা করেন। অন্যান্য বিজ্ঞানীদের সাথে যৌথভাবে টেলোমারেজ এনজাইম আবিস্কারের জন্য তিনি ২০০৯ সালে চিকিৎসাবিজ্ঞানে নোবেল পুরস্কার লাভ করেন। বর্তমানে তিনি কালিফোর্নিয়া বিশ্ববিদ্যালয়ের জৈবরসায়নের উপর কাজ করছেন।

## জন্ম ও শিক্ষা

এলিজাবেথ ব্ল্যাকবার্ন অস্ট্রেলিয়ার তাসমানিয়াস্থ হোবার্টে জন্মগ্রহণ করেন। তার বাবা-মা উভয়েই চিকিৎসক ছিলেন। তাসমানিয়াতে ব্রডল্যান্ড হাউস স্কুলে তার শিক্ষা জীবন শুরু হয়। পরবর্তীতে তার পরিবারসহ মেলবোর্নে চলে যান। মেলবোর্ন বিশ্ববিদ্যালয় হতে তিনি ১৯৭০ সালে বিএসসি (সম্মান) এবং ১৯৭২ সালে স্নাতক ডিগ্রি অর্জন করেন। কেমব্রিজ বিশ্ববিদ্যালয় হতে ১৯৭৫ সালে তিনি পিএইচডি ডিগ্রি লাভ করেন। ১৯৭৫-৭৭ সাল পর্যন্ত তিনি ইয়েল বিশ্ববিদ্যালয়ে পোস্ট-ডক্টরাল স্টাডি করেন। ১৯৮১ সালে ইউনিভার্সিটি অব ক্যালিফোর্নিয়া, বার্কলেতে আণবিক জীববিজ্ঞান বিভাগে শিক্ষক হিসেবে যোগদান করেন। ১৯৯০ সালে ইউনিভার্সিটি অব ক্যালিফোর্নিয়া, সান ফ্রান্সিস্কোতে মাইক্রোবায়লজি এবং ইমিউনোলজি বিভাগে যোগদান করেন। ১৯৯৩ থেকে ১৯৯৯ সাল পর্যন্ত এই বিভাগের বিভাগীয় প্রধানের দায়িত্বও পালন করেন।

## পরিবার
তার স্বামীর নাম জন ডাব্লিউ সেডাট। তিনি এক সন্তানের জননী।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:মার্কিন নোবেল বিজয়ী
বিষয়শ্রেণী:জীবিত ব্যক্তি
বিষয়শ্রেণী:নোবেল বিজয়ী নারী
বিষয়শ্রেণী:নারী চিকিৎসক
বিষয়শ্রেণী:নারী জীববিজ্ঞানী
বিষয়শ্রেণী:অস্ট্রেলীয় নোবেল বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
বিষয়শ্রেণী:হার্ভি পুরস্কার বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:২১শ শতাব্দীর মার্কিন নারী বিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সোসাইটির নারী সভ্য
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মেলবোর্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল একাডেমি অফ মেডিসিনের সদস্য
বিষয়শ্রেণী:২০শ শতাব্দীর মার্কিন জীববিজ্ঞানী
বিষয়শ্রেণী:২১শ শতাব্দীর মার্কিন জীববিজ্ঞানী
প্রথম আলো বর্ষসেরা বই

[right|thumb|প্রথম আলো বর্ষসেরা গ্রন্থ ২০০৬ পুরস্কার বিতরণী অনুষ্ঠানে দুই বিচারক [আবদুল মান্নান সৈয়দ ও সৈয়দ মনজুরুল ইসলাম]]
**প্রথম আলো বর্ষসেরা বই** বাংলাদেশের অন্যতম বার্ষিক গ্রন্থ পুরস্কার। এটি ১৪১০ বঙ্গাব্দে দৈনিক প্রথম আলো পত্রিকা কর্তৃক প্রবর্তিত হয়। প্রতি বছর একটি সৃজনশীল ও একটি মননশীল বইকে এ পুরস্কার দেওয়া হয়। পুরস্কারের মূল্যমান ৫০ হাজার টাকা; সঙ্গে রচয়িতাকে একটি সম্মাননা পত্র এবং একটি ক্রেস্ট প্রদান করা হয়।

## পুরস্কারপ্রাপ্তির যোগ্যতা
বইয়ের লেখককে অবশ্যই বাংলাদেশের নাগরিক হতে হবে। বইটি বাংলা ভাষায় মৌলিকভাবে রচিত ও বাংলাদেশ থেকে প্রকাশিত হতে হবে। প্রতি বাংলা সনের ১ বৈশাখ থেকে ৩০ চৈত্র পর্যন্ত সময়পরিধিতে প্রকাশিত সৃজনশীল ও মননশীল গ্রন্থাদি এ পুরস্কারের জন্য বিবেচনা করা হবে।

## নির্বাচন পদ্ধতি
পাঁচ সদস্যের একটি বিচারকমণ্ডলী বর্ষসেরা বই দুটি নির্বাচন করবেন। *‌‌‌প্রথম আলো* কর্তৃপক্ষ একটি "প্রাথমিক মনোনয়ন পর্ষদ" গঠন করবে। এই পর্ষদ পুরস্কারের জন্য দাখিলকৃত বইগুলো থেকে প্রাথমিকভাবে বাছাই করে প্রতি শ্রেণিতে ১০-১২টি বই বিচারকমণ্ডলীর কাছে উপস্থাপন করবে। বিচারকমণ্ডলী সর্বসম্মতভাবে বা গণতান্ত্রিক পদ্ধতিতে সকল বিচারকের মূল্যায়ন সমন্বিত করে পুরস্কার ধার্য করবেন। বিচারকমণ্ডলী সমীচীন মনে করলে তাৎপর্যপূর্ণ অথচ পুরস্কারের জন্য দাখিলকৃত নয় এমন গ্রন্থও এ পুরস্কারের জন্য বিবেচনায় নিতে পারবেন। বিচারকমণ্ডলীর সিদ্ধান্তই প্রথম আলো বর্ষসেরা বই‌‌-এর জন্য চূড়ান্ত বলে গণ্য হবে।

## সমালোচনা
১৪১৪ বঙ্গাব্দের প্রথম আলো বর্ষসেরা বইয়ের বিচারক খোন্দকার আশরাফ হোসেন অভিযোগ করেছেন যে যদিও তারা বিচারকরা আলতাফ হোসেনের *পাখি বলে*কে বর্ষসেরা বই নির্বাচন করেননি তা সত্ত্বেও বিচারকদের মতের বিরুদ্ধে *পাখি বলে*কে পুরস্কৃত করা হয়। প্রথম আলো নিজস্ব প্রকাশনা সংস্থা 'প্রথমা প্রকাশনের' বইকে অগ্রাধিকার দেয় বলেও অভিযোগ রয়েছে।

## পুরস্কারপ্রাপ্ত বইয়ের তালিকা
[thumb|right|৪00px| ১৪১৬ বঙ্গাব্দের দুই পুরস্কার বিজয়ী পাশে নিয়ে প্রধান বিচারক অধ্যাপক [আবদুল্লাহ আবু সায়ীদ]]

## তথ্যসূত্র

## বহিঃসংযোগ
* ১৪১৬ সনে পুরস্কারপ্রাপ্ত বই সম্পর্কে আলোচনা

বিষয়শ্রেণী:প্রথম আলো বর্ষসেরা বই
বিষয়শ্রেণী:বাংলাদেশী সাহিত্য পুরস্কার
বিষয়শ্রেণী:বাংলা সাহিত্য পুরস্কার
সোনম কাপুর

**সোনম কাপুর** (; ) (জন্ম: ৯ই জুন, ১৯৮৫) ভারতের মহারাষ্ট্রের মুম্বই শহরে জন্মগ্রহণ করেন। তিনি একজন ভারতীয় অভিনেত্রী যিনি বলিউডের তৈরী চলচ্চিত্রে অভিনয় করেন।

## জীবনী
### ব্যক্তিগত জীবন
সোনম কাপুর অনিল কাপুর এবং সুনিতা কাপুর এর কন্যা। তিনি চলচ্চিত্র নির্মাতা সুরিন্দর কাপুরের নাতনি।তিনি প্রযোজক বনি কাপুর, অভিনেতা সঞ্জয় কাপুর এবং সন্দীপ সন্দীপ মারওয়াহ-এর ভাইঝি। তিন ভাইবোনের মধ্যে সোনাম সবচেয়ে বড়; তার পরে রয়েছেন বোন রিয়া এবং ভাই হর্ষবর্ধন।

তিনি ইস্ট লন্ডন বিশ্ববিদ্যালয়ে পড়াশোনা করেছেন এবং ইউনাইটেড ওয়ার্ল্ড কলেজ অফ সাউথ ইস্ট এশিয়ায় নিজের নাম নথিভুক্ত করিয়েছিলেন আন্তর্জাতিক ব্যাকালোরিয়েটের জন্য। পরে সোনাম মুম্বই বিশ্ববিদ্যালয় থেকে স্নাতক হন। তার প্রধান বিষয় ছিলো রাষ্ট্রবিজ্ঞান এবং অর্থনীতি। তিনি ইংরেজি, হিন্দি এবং পঞ্জাবী ভাষায় কথা বলতে দক্ষ। তিনি ভারতীয় শাস্ত্রীয় নৃত্য এবং বিভিন্ন ল্যাটিন নৃত্যে প্রশিক্ষণ নিয়েছেন।

২০১৮ সালের ৮ মে তিনি ব্যবসায়ী আনন্দ আহুজার সাথে বিবাহবন্ধনে আবদ্ধ হন।

### পেশাদারী জীবন
অভিনয়জীবন শুরু করার আগে সোনম সঞ্জয় লীলা বনসলির সহকারী হিসেবে কাজ করতেন। *[[ব্ল্যাক (চলচ্চিত্র)|ব্ল্যাক]]* (২০০৫) ছবিটি তৈরি হওয়ার সময় তিনি সহযোগীর ভূমিকায় ছিলেন। বড় পর্দায় তিনি আত্মপ্রকাশ করেন রণবীর কাপুরের সঙ্গে বনসলির *[[সাওয়ারিয়া]]* (২০০৭) ছবিতে, যা বক্স অফিসে খুব ভালো ফল করেনি। তবে বেশিরভাগ সমালোচক তার অভিনয়ের প্রশংসা করেছিলেন।

২০০৯ সালে সোনম অভিষেক বচ্চনের বিপরীতে রাকেশ ওমপ্রকাশ মেহেরার *[[দিল্লি ৬]]* -এ অভিনয় করেন। ছবিটি সমালোচকদের কাছ থেকে মিশ্র সমালোচনা পায় কিন্তু সোনামের অভিনয় উচ্চপ্রশংসিত হয়েছে। সমালোচক রাজীব মাসান্দের মতে, "দিল্লি ৬-এ সোনম নতুন করে আবিষ্কৃত হয়েছেন। তিনি প্রতিভাবান অভিনেত্রী যিনি তার সহজাত অভিনয় ক্ষমতার সাহায্যে স্বতস্ফুর্ত অভিনয় করেছেন, যদিও তার ভূমিকাটি তথাকথিত মুখ্য অভিনেত্রীর ছিলো না।"

২০১০ সালে সোনম পুনিত মালহোত্রার *[[আই হেইট লাভ স্টোরিজ]]* -এ ইমরান খানের বিপরীতে অভিনয় করেন । ছবিটি সোনমের প্রথম বক্স অফিস সাফল্য। এ বছর তিনি অভয় দেওলের বিপরীতে আয়েশা ছবিতে অভিনয় করেন যা মোটামুটি ব্যবসা করে।

২০১১ সালে সোনমের প্রথম ছবি থ্যাংক ইউ মাঝারি মানের ব্যবসা করলেও সমালোচকদের প্রশংসা পায় নি। এবছরই সোনম ভারতে এল ও রিয়েল এর পরিবেশক হিসেবে ৬৪তম কান চলচ্চিত্র উৎসবে অংশ নেন। সোনমের পরবর্তী ছবি শহীদ কপূরের বিপরীতে মওসম এবং অভিষেক বচ্চন, ববি দেওল ও বিপাশা বসুর সাথে দ্য ইতালীয় জব ছবির পুনঃনির্মাণ প্লেয়ার্স। 
 
## চলচ্চিত্রের তালিকা

## পুরস্কারসমূহ

### সম্মান ও সাফল্য

## আরও দেখুন
* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

*
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাঞ্জাবি ব্যক্তি
বিষয়শ্রেণী:সিন্ধি ব্যক্তি
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পূর্ব লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুম্বইয়ের অভিনেত্রী
বিষয়শ্রেণী:কপূর পরিবার
বিষয়শ্রেণী:ভারতীয় হিন্দু
বিষয়শ্রেণী:জি সিনে পুরস্কার বিজয়ী
বিষয়শ্রেণী:স্টারডাস্ট পুরস্কার বিজয়ী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কাপুর পরিবার
বিষয়শ্রেণী:ইস্ট লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফিল্মফেয়ার পুরস্কার বিজয়ী
বিষয়শ্রেণী:সিন্ধি বংশোদ্ভূত ভারতীয় ব্যক্তি
গ্র্যান্ড ফ্লিট

**গ্র্যান্ড ফ্লিট** বলতে প্রথম বিশ্বযুদ্ধে ব্যবহৃত ব্রিটিশ রয়েল নেভির প্রধান নৌবহরটিকে বোঝানো হয়ে থাকে।

## ইতিহাস
১৯১৪ সালে ব্রিটিশ নৌ বাহিনীর ব্রিটিশ আটলান্টিক নৌ বহরকে হোম ফ্লিট নামক নৌ বহরের সাথে সংযুক্ত করে ৩৫-৪০টি প্রধান যুদ্ধ জাহাজের সমন্বয়ে গ্র্যান্ড ফ্লিট গঠিত হয়। শুরুতে এই নৌ বহরের নেতৃত্বে ছিলেন অ্যাডমিরাল স্যার জন জেলিকো। পরে অপর অ্যাডমিরাল স্যার ডেভিড বিটি গ্র্যান্ড ফ্লিটের অধিনায়ক হিসেবে নিযুক্ত হন। প্রথম বিশ্বযুদ্ধের অসম্পূর্ণ জাটল্যান্ড যুদ্ধ ছিল গ্র্যান্ড ফ্লিটের অংশ নেয়া একমাত্র নৌ যুদ্ধ।

প্রথম বিশ্বযুদ্ধের পর্দা অবনমনের পর গ্র্যান্ড ফ্লিটকে ভেঙ্গে দেয়া হয় এবং এর উপাদান সমূহ ব্যবহার করে অন্যান্য আটলান্টিক নৌ বহরের শক্তি বৃদ্ধি করা হয়।

## যুদ্ধের ক্রম
যুদ্ধ চলাকালে গ্র্যান্ড ফ্লিটের সম্পূর্ণ শক্তি কখনওই প্রয়োগ করা হয়নি। বহরটির অনেক জাহাজকেই যুদ্ধে একত্রে অংশ নেয়া থেকে বিভিন্ন কারণে বিরত রাখা হয়েছিল; যেমন একটি কারণ হচ্ছে সময় অনুযায়ী বিভিন্ন জাহাজকে রক্ষণাবেক্ষণের জন্য বিরত রাখা হত। অপর দিকে নৌ বহরটির শক্তি ও জাহাজের সংখ্যাও স্থির ছিলনা কেননা যুদ্ধে অংশ নিয়ে কিছু নৌযান ধ্বংসপ্রাপ্ত হত ও সেগুলোর বদলে নতুন জাহাজ নির্মাণ করে বহরে যোগ করা হত। তবে সময়ের সাথে নৌ বহরটির বিস্তার বৃদ্ধি পাচ্ছিল কেননা ব্রিটিশ নৌ বাহিনী জার্মান নৌ বাহিনীর ক্রমবর্ধমান শক্তির সাথে তাল মিলিয়ে চলছিল।

## বহিঃসংযোগ
* দ্যা গ্র্যান্ড ফ্লিট
* ব্রিটিশ নৌ বাহিনীর ইতিহাস

বিষয়শ্রেণী:প্রথম বিশ্বযুদ্ধের নৌবহর
গুন্টার গ্রাস

থাম্ব|ডানজিগে গ্রাসের শৈশব বাড়ি (বর্তমানে গডাস্ক, পোল্যান্ড)
**গুন্টার ভিলহেলম গ্রাস** (অক্টোবর ১৬, ১৯২৭ – ১৩ এপ্রিল, ২০১৫) ছিলেন সাহিত্যে নোবেল পুরস্কার বিজয়ী জার্মান সাহিত্যিক, কবি, নাট্যকার, ভাস্কর এবং গ্রাফিক ডিজাইনার। গ্রাস ছিলেন কাশুবিয়ান আদিবাসী।

গ্রাস দুই বিশ্বযুদ্ধের মধ্যবর্তী সময়ে মুক্ত শহর ডানজিগে (বর্তমান গদানস্ক, পোল্যান্ড) জন্মগ্রহণ করেন। ১৯৪৫ সালের মে মাসে ভাপেন এসএস-এ কিশোর সৈনিক হিসেবে সংক্ষিপ্ত পরিষেবা প্রদানের পর, মার্কিন বাহিনী কর্তৃক তাকে বন্দি করে নিয়ে যাওয়া হয় এবং এপ্রিল ১৯৪৬ সালে তিনি মুক্তি পান। একজন স্টোনম্যাসন এবং ভাস্কর হিসাবে প্রশিক্ষণপ্রাপ্তির পর, তিনি ১৯৫০-এর দশকে লেখালেখি শুরু করেন। তার কথাসাহিত্যে ঘন-ঘন তার শৈশবের ড্যান্জিং শহরের উল্লেখ রয়েছে।

গ্রাস তার প্রথম উপন্যাস *[[The Tin Drum|দ্য টিন ড্রাম]]* (১৯৫৯)-এর জন্য পরিচিত হয়, যা একটি ইউরোপীয় জাদু বাস্তবতার অন্যতম শ্রেষ্ঠ লেখনী এবং দানজিগ ত্রয়ীর প্রথম অংশ যাতে *[[Cat and Mouse (novella)|ক্যাট এ্যন্ড মাউস]]*, ও *[[Dog Years (novel)|ডগ ইয়ার্স]]* অর্ন্তভূক্ত রয়েছে। তার লেখা সবসময় বামপন্থী রাজনৈতিক লেখা হিসেবে ধরা হয়ে থাকে এবং তিনি সোশ্যাল ডেমোক্রেটিক পার্টি অফ জার্মানির একজন সক্রিয় সমর্থনকারী। *দ্য টিন ড্রাম* উপন্যাসটি নিয়ে একই নামের চলচ্চিত্র নির্মাণ করা হয়েছে যা ১৯৭৯ সালে পাম ডি’অর এবং সেরা বিদেশী ভাষার চলচ্চিত্রের জন্য একাডেমি পুরস্কার অর্জন করে। সুয়েডীয় একাডেমি ১৯৯৯ সালে তাকে সাহিত্যে নোবেল পুরস্কার প্রদান করে।

## মৃত্যু
গ্রাস ১৩ এপ্রিল ২০১৫ সালে লুবেক শহরে ৮৭ বছর বয়সে ফুসফুসের সংক্রমণ জনিত কারণে মৃত্যু বরণ করেন।

## তথ্যসূত্র

## বহিঃসংযোগ

* 
* 
* Günter Grass at gdansk-life.com 
* Günter Grass 'Bookweb' on literary website *The Ledge* (with suggestions for further reading)
* Portrait on rosenthalusa.com
* "Grass admits serving with Waffen-SS" article in *[[The Guardian]]*
* Detailed article on Waffen-SS membership 
* 
* 
* 

বিষয়শ্রেণী:১৯২৭-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:২০শ শতাব্দীর জার্মান ঔপন্যাসিক
বিষয়শ্রেণী:২০শ শতাব্দীর জার্মান কবি
বিষয়শ্রেণী:২১শ শতাব্দীর জার্মান ঔপন্যাসিক
বিষয়শ্রেণী:২১শ শতাব্দীর জার্মান কবি
বিষয়শ্রেণী:২০শ শতাব্দীর ভাস্কর
বিষয়শ্রেণী:নোবেল বিজয়ী সাহিত্যিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:জার্মান সমাজতন্ত্রী
বিষয়শ্রেণী:জার্মান ভাষার কবি
বিষয়শ্রেণী:জার্মান পুরুষ ঔপন্যাসিক
বিষয়শ্রেণী:জার্মান পুরুষ কবি
বিষয়শ্রেণী:ক্যাথলিক সমাজতন্ত্রী
বিষয়শ্রেণী:জার্মান নোবেল বিজয়ী
বিষয়শ্রেণী:জাদুবাস্তবতাবাদ লেখক
বিষয়শ্রেণী:২১শ শতাব্দীর প্রাবন্ধিক
বিষয়শ্রেণী:জার্মান পুরুষ ভাস্কর
সাতছড়ি জাতীয় উদ্যান

**হবিগঞ্জ জেলায় অবস্থিত সাতছড়ি জাতীয় উদ্যান** বাংলাদেশের একটি প্রাকৃতিক উদ্যান। ১৯৭৪ খ্রিষ্টাব্দের বন্যপ্রাণী সংরক্ষণ/সংশোধন আইনের বলে ২৪৩ হেক্টর এলাকা নিয়ে ২০০৫ খ্রিষ্টাব্দে "সাতছড়ি জাতীয় উদ্যান" প্রতিষ্ঠা করা হয়। এই উদ্যানে সাতটি পাহাড়ি ছড়া আছে, সেই থেকে এর নামকরণ *সাতছড়ি* (অর্থ: সাতটি ছড়াবিশিষ্ট)। সাতছড়ির আগের নাম ছিলো *"রঘুনন্দন হিল রিজার্ভ ফরেস্ট"*।

## অবস্থান
সাতছড়ি জাতীয় উদ্যান হবিগঞ্জ জেলার চুনারুঘাট উপজেলার পাইকপাড়া ইউনিয়নের  রঘুনন্দন পাহাড়ে অবস্থিত। বাংলাদেশের রাজধানী ঢাকা থেকে সড়ক পথে এর দূরত্ব ১৩০ কিলোমিটার। উদ্যানের কাছাকাছি ৯টি চা বাগান আছে। উদ্যানের পশ্চিম দিকে সাতছড়ি চা বাগান এবং পূর্ব দিকে চাকলাপুঞ্জি চা বাগান অবস্থিত। উদ্যানের অভ্যন্তরভাগে টিপরা পাড়ায় একটি পাহাড়ী উপজাতির ২৪টি পরিবার বসবাস করে। এই ক্রান্তীয় ও মিশ্র চিরহরিৎ পাহাড়ী বনভূমি ভারতীয় উপমহাদেশ এবং উন্দো-চীন অঞ্চলের সংযোগস্থলে অবস্থিত।

## উদ্ভিদবৈচিত্র্য
সাতছড়ি জাতীয় উদ্যানে রয়েছে প্রায় ২০০'রও বেশি গাছপালা। এর মধ্যে শাল, সেগুন, আগর, গর্জন, চাপালিশ, পাম, মেহগনি, কৃষ্ণচূড়া, ডুমুর, জাম, জামরুল, সিধাজারুল, আওয়াল, মালেকাস, ইউক্যালিপটাস, আকাশমনি, বাঁশ, বেত-গাছ ইত্যাদির বিশেষ নাম করা যায়।

## জীববৈচিত্র্য
এ উদ্যানে ১৯৭ প্রজাতির জীব-জন্তু রয়েছে। এর মধ্যে প্রায় ২৪ প্রজাতির স্তন্যপায়ী, ১৮ প্রজাতির সরীসৃপ, ৬ প্রজাতির উভচর। আরও আছে প্রায় ১৫০-২০০ প্রজাতির পাখি। এটি বাংলাদেশের একটি সংরক্ষিত বনাঞ্চল এবং পাখিদের একটি অভয়াশ্রম। বনে লজ্জাবতী বানর, উল্লুক, চশমাপরা হনুমান, মুখপোড়া হনুমান, পাতিশিয়াল, উল্টোলেজি বানর, লাল বান্দর, মেছোবাঘ, চিতা বিড়াল, বন বিড়াল, মায়া হরিণ, এশীয় কালো ভাল্লুক, রামকুত্তা, বুনো শূকর, হলুদগলা মার্টিন, কাঁকড়াভুক বেজী. এশীয় বুরুশ-লেজি সজারু ইত্যাদি; সরীসৃপের মধ্যে সাপ; পাখির মধ্যে কাও ধনেশ, লাল বনমোরগ, লালমাথা কুচকুচি, কাঠঠোকরা, পাতি ময়না, ভীমরাজ, ধলাকোমর শ্যামা, ঝুটিপাঙ্গা, শালিক, হলদে পাখি, টিয়া প্রভৃতির আবাস রয়েছে। এছাড়া গাছে গাছে আশ্রয় নিয়েছে অগণিত পোকামাকড়, ঝিঁঝিঁ পোকা তাদের অন্যতম।

### শকুনের নিরাপদ এলাকা
শকুনের নিরাপদ এলাকা-১ তফসিল অনুসারে সাতছড়ি জাতীয় উদ্যান শকুনের জন্য নিরাপদ বলে ঘোষিত।

## নিসর্গ সহায়তা প্রকল্প
"নিসর্গ" নামের একটি এনজিও, বন বিভাগের পাশাপাশি, তাদের 'নিসর্গ সহায়তা প্রকল্প'-এর অধীনে এই জাতীয় উদ্যানের দায়িত্ব পালন করে। নিসর্গের তত্ত্বাবধানে বন সংরক্ষণ ছাড়াও, বনে ইকো-ট্যুর পরিচালিত হয়। এছাড়া নিসর্গ প্রকল্পের অধীনে বিভিন্ন শৌখিন দ্রব্যাদির বিক্রয় হয়ে থাকে। সাতছড়ি জাতীয় উদ্যানে এনজিও প্রকল্পের সহায়তায় শিক্ষার্থীদের জন্য "স্টুডেন্ট ডরমিটরি" আছে। যেখানে মাত্র ১২৫ টাকায় রাতে থাকার ব্যবস্থা আছে।      

## চিত্রশালা

Wonderful Woods.jpg
Picher 1 Satchari National Park.jpg
Picher 29 Satchari National Park.jpg
Common myna at Satchari National Park.jpg
File:SATCHARI.jpg


## আরও দেখুন
* জাতীয় উদ্যান
* বাংলাদেশের জাতীয় উদ্যান
* ভাওয়াল জাতীয় উদ্যান

## তথ্যসূত্র

## আরও পড়ুন

* 
* 
* 
* 
* 
* 
* 
* 
* 

## বহিঃসংযোগ

বিষয়শ্রেণী:বাংলাদেশের বন
বিষয়শ্রেণী:বাংলাদেশের জাতীয় উদ্যান
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:হবিগঞ্জ জেলা
বিষয়শ্রেণী:২০০৫-এ বাংলাদেশে প্রতিষ্ঠিত
বিষয়শ্রেণী:২০০৫-এ প্রতিষ্ঠিত সংরক্ষিত অঞ্চল
প্রজাপতি মাছ

**প্রজাপতি মাছ** নয়নাভিরাম একটি সামুদ্রিক মাছ। এরা প্রজাপতির মতো বাতাসে উড়ে না বেড়ালেও সমুদ্র তলদেশের শৈলভূমিতে ঘুড়ে বেড়াতে ভালাবাসে। বড় কথা এদের গাত্র নানা রঙে বর্ণিল ও বিচিত্র নকশায় সজ্জিত। এ কারণেই এদের চলতি নাম প্রজাপতি মাছ। কিছু প্রজাপতি মাছের দেহের রঙ অনুজ্জ্বল হলেও অধিকাংশের দেহে রয়েছে উজ্জ্বল নীল, লাল, কমলা ও হলদে পটভূমিতে বিচিত্র সব নকশা ; কোনোটির চোখের চার পাশে রয়েছে কালো রঙের রেখা ; পুচ্ছদেশে চোখের মতো দেখতে ফোঁটা দাগ, যা দেখে সম্ভাব্য শিকারি প্রাণী ধাঁধায় পড়ে যায়। আর এই ফাঁকে প্রজাপতি মাছ যায় পালিয়ে প্রাণ বাঁচায়।

পৃথিবীর অধিকাংশ সামুদ্রিক এলাকায় এদের অস্তিত্ব পরিলক্ষিত হয়। মৎস বিশেষজ্ঞরা "কিটোডনটিডে" পরিবারভুক্ত এ মাছটির এ যাবৎ ১১৪ প্রজাতি শনাক্ত করেছেন। এর একটির বৈজ্ঞানিক নাম *কিটোডন লুনুলা*, যার ছবি তথ্যছকে সন্নিবেশিত। প্রজাপতি মাছ আকারে বড় নয়। ছোট ছোট মাছগুলো ৭ থেকে ৯ ইঞ্চি দীর্ঘ। দেহ চ্যাপ্টা ও পাতলা, অনেকটা চাকতির মতো। দেহের এ রকম গঠন অনেকটা এদের সহদোর প্রজাতি অ্যাঙ্গলার ফিশের মতো। দিনের বেশির ভাগ সময় এরা প্রবালের মধ্যে ঘুরে ফিরে অতিবাহিত করে। খাদ্য নির্বাচনের ব্যাপারে কোনো প্রজাতির মাছ খুব বাহানা করে, প্রবাল ছাড়া আর কিছুই খেতে চায় না। লম্বা ঠোঁট দিয়ে ক্লান্তিহীনভাবে প্রবালের গায়ে ঠুকরে ঠুঁকরে প্রবাল, পলিপ, কীট ও অন্যান্য অমেরুদণ্ডী প্রাণীর সন্ধান করে। কোনো কোনো প্রজাতির প্রজাপতি মাছ ছোট ঝাঁক বেঁধে পানির নিচে ঘোরাফেরা করে। তবে এদের বেশির ভাগই জোড়ায় জোড়ায় চলাফেরা করে। জোড় গঠনের আগ পর্যন্ত নি:সঙ্গ থাকে। রাতে প্রজাপতি মাছ অন্ধকার প্রবালের ফাঁকে লুকিয়ে থাকে। এ সময় এদের উজ্জ্বল রঙ আর বিচিত্র নকশা প্রবালের পটভূমির সাথে মিশে যায়। ঘরে যারা মাছ পোষে তাদের কাছে প্রজাপতি মাছের বিশেস কদর। তবে অ্যাকুয়ারিয়ামে এদের পালন করা সহজ নয। এদের বাঁচিয়ে রাখার জন্য সর্বক্ষণিক বিশেষ পরিচর্যার প্রয়োজন। এ মাছের দামও বেশি। কিন্তু এদের সৌন্দর্যের কথা ভেবে ক্রেতারা কিনতে মোটেও দ্বিধা করে না।

## চিত্রমালা

Image:Seattle Aquarium, 1.JPG|Copperband butterflyfish, *Chelmon rostratus*
Image:Johnrandallia nigrirostris.jpg|The enigmatic *[[Johnrandallia nigrirostris]]*
Image:Chaetodon kleinii.jpg|Sunburst butterflyfish, *Chaetodon kleinii* (sometimes placed in *Lepidochaetodon*)
Image:Bep chaetodon bennetti.jpg|Bluelashed butterflyfish, *Chaetodon bennetti* (sometimes placed in *Megaprotodon*)


## গ্রন্থসূত্র
* ইফ্‌ফাত আরাঃ *জানার আছে অনেক কিছু*, ১৯৯৯, দেশ প্রকাশন, শাহবাগ, ঢাকা।

## তথ্যসূত্র


## বহিঃসংযোগ
* প্রজাপতি মাছ বিষয়ক একটি ওয়েবসাইট
* আফ্রিকান প্রজাপতি মাছ 

বিষয়শ্রেণী:সামুদ্রিক মাছ
শীতষ্ণ-বলয়

ইউরোপ-এশিয়ার পূর্বাঞ্চল, চীনের উত্তরাঞ্চল, চীনের উত্তর-পূর্বাঞ্চল, জাপানের হোনশু দ্বীপের উত্তর-পূর্বাঞ্চল, হোক্কাইদো দ্বীপ, রাশিয়ার দূরপ্রাচ্য অঞ্চল এবং কোরীয় উপদ্বীপের সমগ্র অঞ্চল নিয়ে গঠিত শীতষ্ণ-বলয়।
## শীতষ্ণ-বলয় অঞ্চলসমূহ
*  বেইজিং
*  থিয়েনচিন
*  থাই ইউয়েন
*  চেংচৌ
*  শিয়ান
*  হারপিন
*  ছাংছুন
*  শেন-ইয়াং
*  ডালিয়েন
*  চিনান
*  ছিংতাও
*  লিয়েনই্য়্যুনকাং
*  সপ্পোরো
*  হাকোদাতে
*  ওটারু
*  আওমোরি
*  মোরিওকা
*  আকিতা
*  সেনদাই
*  ইয়ামাগাতা
*  ফুকুশিমা
*  পিয়ং ইয়াং
*  শিনুইজু
*  ছোংজিন
*  সিউল
*  ইন্‌ছন
*  ড্যাজন
*  ভ্লাদিভোস্টক
*  খাবারোভ্স্ক
*  ব্লাগোভেশশেনস্ক
*  কোমসোমোলস্ক-অন-আমুর

বিষয়শ্রেণী:ভূগোল
প্রবাল চৌধুরী

**প্রবাল চৌধুরী** (২০ মে ১৯৪৭ - ১৭ অক্টোবর ২০০৯) ছিলেন একজন বাংলাদেশি সঙ্গীতশিল্পী। বিশ শতকের ষাটের দশক থেকে তিনি বাংলা সিনেমায় নেপথ্য গায়ক হিসেবে জনপ্রিয়তা লাভ করেন।

## প্রারম্ভিক জীবন
প্রবাল চৌধুরী ১৯৪৭ সালে চট্টগ্রামের রাউজান উপজেলার বিনাজুরিত গ্রামে জন্মগ্রহণ করেন। তার পিতার নাম মনমোহন চৌধুরী ও মাতা লীলাবতী চৌধুরী। এই দম্পতির আট সন্তানের মধ্যে তিনিসহ তারা ছয় ভাই-বোন উমা খান, কল্যাণী ঘোষ, স্বপন চৌধুরী, দেবী চৌধুরী ও পূর্ণিমা দাশ স্বাধীন বাংলা বেতার কেন্দ্রের শিল্পী ছিলেন।

## সংগীত জীবন
১৯৬৬ সাল থেকে তিনি বাংলাদেশ বেতারে গান গাওয়া শুরু করেন। ক্লাসিক্যাল সঙ্গীত আর ভরাট কণ্ঠের অধিকারী এই শিল্পীকে আশির দশকে সঙ্গীতবোদ্ধারা অভিহিত করেছিলেন বাংলাদেশের হেমন্ত মুখোপাধ্যায় হিসেবে। তার গাওয়া *সোনা বউ*
চলচ্চিত্রের ‘আমি ধন্য হয়েছি ওগো ধন্য/তোমারি প্রেমেরই জন্য’ বেশ 
জনপ্রিয়তা লাভ করে। এছাড়াও তার উল্লেখযোগ্য গানের মধ্যে আছে 'লোকে যদি 
মন্দ কয়, সেতো নহে পরাজয়', 'আরে ও প্রাণের রাজা, তুমি যে আমার' ইত্যাদি।

## মৃত্যু
১৭ অক্টোবর, ২০০৯ তারিখ, শনিবার তিনি পরলোকগমন করেন। মৃত্যুকালে তার বয়স হয়েছিল ৬৩ বছর।

## তথ্যসূত্র

বিষয়শ্রেণী:১৯৪৭-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:চট্টগ্রাম জেলার সঙ্গীতশিল্পী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী নেপথ্য কণ্ঠশিল্পী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশী হিন্দু
কাকরাইল মসজিদ

**কাকরাইল মসজিদ** বাংলাদেশের রাজধানী ঢাকার কাকরাইল এলাকায় রমনা পার্কের পাশে অবস্থিত একটি মসজিদ।
এটি বাংলাদেশে তাবলীগ জামাতের মারকায বা প্রধান কেন্দ্র। ১৯৫২ সালে এই মসজিদটি তাবলীগ জামাতের মারকায হিসেবে নির্ধারিত হয়। বিশ্বব্যাপি তাবলিগ জামাতের বাংলাদেশ মারকায হিসেবে এর প্রসিদ্ধি রয়েছে। ও বিভিন্ন দেশ থেকে টঙ্গী ইজতেমায় আগত তাবলিগ জামাতের মুসুল্লিরা এখানেও কিছুদিন অবস্থান করে থাকেন। মসজিদটির আদি নাম ছিল মালওয়ালি মসজিদ। 

## প্রতিষ্ঠা ও নির্মাণ
কাকরাইল মসজিদ সর্বপ্রথম কবে এবং কার দ্বারা নির্মিত হয়েছে তা নিয়ে মতভেদ আছে। কাকরাইল মসজিদের জৈষ্ঠ ব্যক্তিবর্গদের থেকে জানা যায় যে, নবাব পরিবারের যে কোন একজন সম্মানিত ব্যক্তি মসজিদটি প্রতিষ্ঠা করেন। অনেকের ধারণা ৩০০ বছর আগে এ মসজিদ প্রতিষ্ঠিত হয়েছে। মসজিদটি নবাবদের অন্যান্য স্থাপনার সাদৃশ্যেই নির্মিত ছিল। শুরুতে মসজিদটি স্বল্প পরিসরে ছিল। সামনে ছোট্ট একটি পুকুর ছিল। আবার কেউ কেউ বলেন, চল্লিশের দশকে রমনা পার্কের মালিগণ টিন দিয়ে ছোট একটি মসজিদ নির্মাণ করেছিলেন।

পরবর্তীতে ১৯৬০-এর দশকে তাবলীগ জামাতের বিশিষ্ট ব্যক্তিবর্গ প্রকৌশলী হাজী আব্দুল মুকিতের তত্ত্বাবধানে তিন তলা মসজিদটি পুনঃনির্মাণ করেন।

## স্থাপত্য
বর্তমান মসজিদের জায়গায় পূর্বে নবাব পরিবারের নির্মিত একটি মসজিদ ছিল। যার অস্তিত্ব এখন আর নেই। বর্তমানের মসজিদটি প্রকৌশলী হাজী আব্দুল মুকিতের নকশায় নির্মিত। মসজিদের ছাদ সংলগ্ন ত্রিভুজ আকৃতির কারুকাজ রয়েছে। মসজিদটির স্তম্ভগুলো চৌকোণা আকৃতির। মসজিদের পশ্চিম দিকের দেয়ালটি ঢেউ খেলানো। এছাড়াও মসজিদটির তিন দিকে প্রশস্ত বারান্দা রয়েছে। দক্ষিণ ও উত্তর পাশে মুসল্লিদের অজু করার জন্য দুটি পুকুরসাদৃশ্য হাউজ রয়েছে। এ পুকুরের চতুষ্পার্শে শতাধিক লোক একত্রে ওজু করতে পারেন। এছাড়া মসজিদের বাইরেও অজু করার আধুনিক ব্যবস্থা আছে। মসজিদ থেকে একটু দূরে উত্তর দিকে টয়লেট এবং বাথরুমের জন্য রয়েছে দোতলা একটি ভবন।

## আরো পড়ুন
* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

বিষয়শ্রেণী:ঢাকা জেলার মসজিদ
বিষয়শ্রেণী:তাবলিগ জামাতের কেন্দ্র
বিষয়শ্রেণী:তাবলিগ জামাত
সম্ভাব্যতা অপেক্ষক

**সম্ভাব্যতা অপেক্ষক** (ইংরেজি ভাষায়: Likelihood function) একটি পরিসাংখ্যিক প্রতিরূপ এ উপস্থিত রাশিগুলোর এক ধরনের অপেক্ষক। পরিসাংখ্যিক প্রাক্কলনের এর ক্ষেত্রে এই অপেক্ষক খুব গুরুত্বপূর্ণ ভূমিকা পালন করে। সাধারণ অর্থে সম্ভাব্যতা বলতে সম্ভাবনা কেই বোঝায়। কিন্তু পরিসংখ্যানে সম্ভাব্যতা এবং সম্ভাবনা-র মধ্যে সুস্পষ্ট পার্থক্য রয়েছে: "সম্ভাবনা" আমাদেরকে জানা রাশির সাহায্যে অজানা ফলাফলের ভবিষ্যদ্বাণী করতে সাহায্য করে, অন্যদিকে সম্ভাব্যতা আমাদেরকে জানা ফলাফলের সাহায্যে অজানা রাশি সম্বন্ধে ভবিষ্যদ্বাণী করতে সাহায্য করে।

## বহিঃসংযোগ
* Likelihood function at Planetmath 

বিষয়শ্রেণী:বেইজীয় পরিসংখ্যান
বিষয়শ্রেণী:প্রাক্কলন তত্ত্ব
ফিশার তথ্য

থাম্ব|স্ট্যাটিস্ট রোনাল্ড ফিশার
**ফিশার তথ্য** (ইংরেজি ভাষায়: Fisher information) গাণিতিক পরিসংখ্যান এবং তথ্য তত্ত্ব-এর একটি গুরুত্বপূর্ণ বিষয় যাকে কখনও কখনও শুধু **তথ্য** নামে ডাকা হয়।  ফিশার তথ্য বলতে স্কোর এর ভেদাঙ্ক-কে বোঝায়। উল্লেখ্য, লাইকলিহুড অপেক্ষক এর লগারিদম কে কোন একটি রাশি-র (যেমন থিটা) সাপেক্ষে আংশিক ব্যবকলন করলেই স্কোর পাওয়া যায়। আর এই স্কোর এর ভেদাংক নিলেই পাওয়া যায় ফিশার তথ্য। বিখ্যাত পরিসংখ্যানবিদ রোনাল্ড ফিশার অসীমতটীয় তত্ত্বে সর্বোচ্চ লাইকলিহুড অপেক্ষক অনুমানের ক্ষেত্রে এই তথ্যের গুরুত্বের ওপর জোড় দিয়েছিলেন। তার নামানুসারেই এই তথ্যের নামকরণ করা হয়েছে। অবশ্য ফ্রান্সিস এজওয়ার্থ এ নিয়ে কিছু প্রাথমিক কাজ আগেই করেছিলেন।

## তথ্যসূত্র

## বহিঃসংযোগ
* Fisher4Cast: গ্রাফিক্যাল ইউজার ইন্টারফেস ভিত্তিক একটি ফিশার তথ্য টুল, ম্যাটল্যাব দিয়ে বানানো - গবেষণা ও শিক্ষাদানের জন্য এটি ব্যবহৃত হয়। বিশেষ করে বিশ্বতত্ত্বের রাশিগুলোর ভবিষ্যদ্বাণীতে এটি বেশি ব্যবহৃত হয়।

বিষয়শ্রেণী:প্রাক্কলন তত্ত্ব
বিষয়শ্রেণী:তথ্য তত্ত্ব
বিষয়শ্রেণী:পরীক্ষা নকশাকরণ
ভীতি

ভবিষ্যতে কোনো অশুভ বা বিপদের আশঙ্কা অথবা বেদনার অনুভূতির আগাম চিন্তা করে মানসিক যে অস্বস্তির সৃষ্টি হয় তা হলো ভয় বা ভীতি। ভয়ের কারণে মানুষ যেকোনও উদ্যোগে দ্বিধাগ্রস্ত হয়, ভয়ের ব্যাপারে অন্যতম মুসলিম দার্শনিক শাহ্ ফরিদ আল আহমাদী বলেছেন, গোটাসৃষ্টি জগতের ভিতরে সকল প্রাণীর অন্তরে ভয় নামক অনুভূতি আছে। প্রত্যেক প্রাণীই মৃত্যুকে বা বিপদ আপদকে ভয় পায়।

## ব্যাখা

## কারণসমূহ

হাত-পা কাঁপা, বুক ধরফর করা, এলোমেলো কথা বলা।

হাত-পা কাঁপা, বুক ধরফর করা, এলোমেলো কথা বলা।

## বহিঃসংযোগ

## তথ্যসূত্র

বিষয়শ্রেণী:অনুভূতি
বিষয়শ্রেণী:অমূলক ভীতি
বিষয়শ্রেণী:অসম্পূর্ণ
বিষয়শ্রেণী:ভয়
বিষয়শ্রেণী:আবেগ
বিষয়শ্রেণী:বিবর্তনমূলক মনোবিজ্ঞান
হতাশা

কোনও ইচ্ছেপূরণ না হলে বা কাজের আশানুরূপ ফল না পেলে যে মানসিক অবসাদের সৃষ্টি হয় তা হলো হতাশা। লক্ষ্যে পৌঁছানো সম্ভব না হলে হাল ছেড়ে দেয়ার প্রবণতা-ই হতাশার লক্ষণ। হতাশা একটি মানবিক অনুভূতি যার মাত্রাতিরিক্ত উপস্থিতি কখনও মানসিক বিপর্যয় সৃষ্টি করে।

## কারণসমূহ
**নির্যাতন:** শারীরিক, যৌন, মানসিক৷

**মৃত্যু/ক্ষতি**: প্রিয়জনের মৃত্যু, আর্থিক ক্ষতি, চাকরি হারানো ৷

**অসুখ:** দুরারোগ্য কোনো রোগে আক্রান্ত হলে হতাশা ঝুকি বাড়ে ৷ সস্থুলতা , উচ্চ রক্ত চাপ, ডিয়াবেটিসের মত রোগও হতাশা বাড়ায় ৷

**লিঙ্গ :** পুরুষের তুলনায় নারী বেশি অবসাদে ভোগেন ৷

**জিন:** হতাশার পারিবারিক ইতিহাস ঝুকি বাড়ায় ৷ বিশেষ কিছু জিনের পরিবর্তন  হলেও হতাশা ঝুকি বাড়ে ৷

**অন্যান্য** : নুতন চাকরি শুরু করা, নুতন কোনো স্কুলে যাওয়া, বা শিক্ষা জীবন শেষ করা ৷ বিবাহ বন্ধনে আবদ্ধ হওয়া বা বিবাহ বিচ্ছেদ ৷

## লক্ষণ
১। মেজাজ খিটখিটে
২।একজনের রাগ অন্যের উপর মেটানো
৩।মন খারাপ করে বসে থাকা
৪।উদাসীনতা
৫।কথা বলতে তাড়াহুড়ো

## আরো দেখুন
* অনুভূতি
* আনন্দ
* ভীতি
* সুখ

## বহিঃসংযোগ

## তথ্যসূত্র

বিষয়শ্রেণী:অনুভূতি
বিষয়শ্রেণী:আবেগ
বিষয়শ্রেণী:মানব বিকাশ
বিষয়শ্রেণী:আন্তঃব্যক্তিক সম্পর্ক
বিষয়শ্রেণী:ব্যক্তিগত উন্নয়ন
বিষয়শ্রেণী:ব্যক্তিগত জীবন
বিলাদি, বিলাদি, বিলাদি

**বিলাদি, বিলাদি, বিলাদি** () মিশরের জাতীয় সঙ্গীত। সায়েদ দারউইশ (১৮৯২-১৯২৩) একে রচনা করেছেন এবং ১৯৭৯ সালে তা জাতীয় সঙ্গীতে রূপ দেওয়া হয়েছে। যদিও আধুনিক সংষ্করণের তিনটি স্তবক রয়েছে, আজ কেবল প্রথমটুকু সাধারণভাবে গাওয়া হয়।

## গানের কথা

### আধুনিক সঙ্গীত
মিশরের বর্তমানে জাতীয় সঙ্গীত তালিকাভুক্ত উপরের আনুষ্ঠানিক সময় একটি সংক্ষিপ্ত সংষ্করণে চালিয়েছিল। আধুনিক সংক্ষিপ্ত এক স্তাবকের সংষ্করণের প্রথম অনুচ্ছেদ হলোঃ

## তথ্যসূত্র

## বহিঃসংযোগ
* alwaraq.net 
* Instrumental version of "Bilady, Bilady, Bilady" in RealAudio

বিষয়শ্রেণী:মিশরীয় গান
বিষয়শ্রেণী:মিশরের জাতীয় চিহ্ন
বিষয়শ্রেণী:জাতীয় সঙ্গীত
বিষয়শ্রেণী:আফ্রিকার জাতীয় সঙ্গীত
ছাদ

**ছাদ** ইমারতের উপরিভাগ ঢেকে রাখার সূদৃঢ় কাঠামো। এটি ঘরবাড়িকে বৃষ্টি, তুষার, রোদ, বিরূপ তাপমাত্রা ও বায়ুপ্রবাহ হতে আড়াল রাখে।

ছাদের উপরে জলনিরোধক প্রলেপ দেয়া হলে তাকে জলছাদ বলে। সাধারণত বিটুমেনের প্রলেপ দিয়ে ছাদকে জলনিরোধক করা হয়।

## ধরন
ছাদের আকার অঞ্চলভেদে ব্যাপক ভিন্ন হয়ে থাকে। ছাদের আকারে ভিন্নতার প্রধান প্রভাবক হল জলবায়ু ও ছাদের কাঠামো ও বাইরের অংশ নির্মাণের জন্য প্রাপ্ত কাঁচামাল।

ছাদের আকার সাধারণ সমতল, চাঁদওয়ারি, কটি, প্রজাপতি, খিলান ও গম্বুজ আকৃতির হয়ে থাকে। এই ধরনগুলোতেও অনেক বৈচিত্র দেখা যায়।

## তথ্যসূত্র

## বহিঃসংযোগ

বিষয়শ্রেণী:পুরকৌশল
বিষয়শ্রেণী:কাঠামো ব্যবস্থা
বিষয়শ্রেণী:কাঠামো প্রকৌশল
স্মৃতি

মস্তিষ্কে তথ্য ধারণ করে রাখার প্রক্রিয়া কিংবা মস্তিষ্কে ধারণকৃত তথ্যকে **স্মৃতি** বলে। এই প্রক্রিয়ায় প্রথমে তথ্য আহরণ করে মস্তিষ্কে জমা করা হয় এবং দরকার অনুযায়ী সেই তথ্য আবার ভান্ডার থেকে খুঁজে নিয়ে আসা হয়। জমাকৃত তথ্য হারিয়ে গেলে কিংবা সময়মত খুঁজে পাওয়া না গেলে তা দুর্বল স্মৃতিশক্তির লক্ষণ। অত্যধিক মানসিক চাপের কারণে স্মৃতি-দৌর্বল্য দেখা দেয়।

## স্মৃতির প্রকারভেদঃ

* সংবেদী স্মৃতি 
* স্বল্প মেয়াদী স্মৃতি
* দীর্ঘ মেয়াদী স্মৃতি

## সংবেদী স্মৃতিঃ
কয়েক সেকেন্ড বা তারও কম সময় যে স্মৃতি স্থায়ী হয় তাই সংবেদী স্মৃতি । একটি পাত্রের দিকে এক পলক তাকানোর ফলে পাত্রটির আকার কেমন ছিল, বর্ণ কি ছিল ইত্যাদি যে সব তথ্য মস্তিস্কে সংরক্ষিত হয় তা সংবেদী স্মৃতির উদাহরণ । অথবা একসারি শব্দ এক সেকন্ডের পর্যবেক্ষণে পর যতগুলো মনে রাখা যাই তাও সংবেদী স্মৃতির উদাহরণ । এটি একটি স্বতঃস্পূর্ত প্রক্রিয়া । অধিকাংশ সময়ই পর্যবেক্ষক যা দেখে সব মনে রাখতে পারে না ।

জর্জ স্পারলিং (১৯৬৩) প্রথম সংবেদী স্মৃতি নিয়ে গবেষণা করেন । তিনটি ধাপে তিনি পরীক্ষাটি করেন । তিনটি সারিতে ১২ টি বর্ণকে নিচের মত সাজিয়ে নেন ।
                                                                      *F	T	Y	C
                                                                      *K	    D	   N	   L
                                                                      *Y	    W	   B	  M
* প্রথম ধাপে- কিছু সংখ্যক লোককে বর্ণ গুলো ১/২০ সেকন্ডের জন্য দেখিয়ে তালিকাটি সরিয়ে নেয়া হয় । এইক্ষেত্রে অধিকাংশ লোক ৪-৫ টি বর্ণ স্মরণ করতে পেরেছিল ।
* দ্বিতীয় ধাপে- প্রথম সারির বর্ণ দেখানোর পর একটি উচুঁ সুর বাজানো হয় । এইভাবে দ্বিতীয় সারি দেখানোর পর একটি মধ্যম সুর বাজানো হয় এবং তৃতীয় সারির পর নিচুঁ সুর বাজানো হয় । এবার সবাই সব বর্ণই স্মরণ করতে পেরেছিল ।
* তৃতীয় ধাপে- বর্ণ গুলো বিভিন্ন সময় ধরে(২ সেকেন্ড, ৫ সেকেন্ড) দেখানো হয় ।
* এই পরীক্ষা থেকে স্পারলিং দেখান যে, প্রায় ১২ টির কাছাকাছি তথ্য সংবেদী স্মৃতিতে ধরে রাখা সম্ভব । কিন্তু এই তথ্যগুলো মস্তিষ্ক থেকে দ্রুত (কয়েক শত মিলিসেকেন্ড) মুছে যায় ।
* সংবেদী স্মৃতি তিন ধরনের হয়্। কিছু দেখার মাধ্যমে যে সংবেদী স্মুতি জমা হয় তা আইকনিক সংবেদী স্মৃতি। বৃষ্টির সময় বিজলি । কিছু শোনার ফলে যে সংবেদী স্মৃতির জমা হয় তা ইকোইক সংবেদী স্মৃতি। কাঠে গর্ত করার সময় পেরেকের উপর হাতুড়ির আঘাতের শব্দ । স্পর্শের কারণে সৃষ্ট সংবেদী স্মৃতি হল হ্যাপ্টিক সংবেদী স্মৃতি ।
* আইকনিক স্মৃতি ১ সেকন্ডের ও কম সময়ের জন্য স্থায়ী হয় । ইকোইক স্মৃতি ২-৩ সেকন্ডের জন্য স্থায়ী হয় ।

## তথ্যসূত্র


বিষয়শ্রেণী:শারীরস্থান
বিষয়শ্রেণী:স্মৃতি
বিষয়শ্রেণী:মানসিক প্রক্রিয়া
বিষয়শ্রেণী:স্নায়ুমনোবৈজ্ঞানিক মূল্যায়ন
বিষয়শ্রেণী:জ্ঞানের উৎস
অ্যাক্টর পুরস্কার

**অ্যাক্টর পুরস্কার** (পূর্বে **স্ক্রিন অ্যাক্টরস গিল্ড (স্যাগ) পুরস্কার** নামে পরিচিত) হল স্ক্রিন অ্যাক্টরস গিল্ড-আমেরিকান ফেডারেশন অব টেলিভিশন অ্যান্ড রেডিও আর্টিস্টস (স্যাগ-অ্যাফট্রা) কর্তৃক প্রদত্ত বার্ষিক চলচ্চিত্র ও টেলিভিশন পুরস্কার। ১৯৯৫ সালে চলচ্চিত্র ও রাত্রিকালীন টেলিভিশন অনুষ্ঠানে সেরা অভিনয় পারদর্শীতা প্রদর্শনের স্বীকৃতি প্রদানের জন্য পুরস্কারটির প্রবর্তন হয়। তখন থেকে এটি গোল্ডেন গ্লোব ও একাডেমি পুরস্কারের সাথে যৌথভাবে হলিউড চলচ্চিত্র শিল্পের অন্যতম পুরস্কার আয়োজন। পুরস্কারটি একক অভিনয় পারদর্শিতার পাশাপাশি নাট্যধর্মী ধারাবাহিক ও হাস্যরসাত্মক ধারাবাহিক এবং চলচ্চিত্রের সম্পূর্ণ অভিনয়শিল্পীদলের কাজকেও স্বীকৃতি প্রদান করে।

দুটি কমিটি থেকে পুরস্কারের মনোনয়ন দেওয়া হয়, একটি চলচ্চিত্রের ও একটি টেলিভিশনের; দুটি কমিটিতে ২,১০০ সদস্য থাকে, যাদের প্রতি বছর নতুনভাবে নির্বাচিত করা হয়। স্যাগ-অ্যাফট্রা পূর্ণ সদস্যরা (২০১২ পর্যন্ত ১৬৫,০০০ জন) এই পুরস্কারের জন্য তাদের মধ্য থেকেই নির্বাচিতদের বাছাই করেন। ১৯৯৫ থেকে ১৯৯৭ সাল পর্যন্ত এনবিসি, ১৯৯৮ থেকে ২০২২ সাল পর্যন্ত টিএনটি এবং একইসাথে ২০০৭ থেকে ২০২২ সাল পর্যন্ত টিবিএস চ্যানেলে সম্প্রচারিত হয়। ২০২৩ সালে নেটফ্লিক্স তাদের ইউটিউব চ্যানেলে অনুষ্ঠানটি সরাসরি সম্প্রচার করে। ২০২৪ সাল থেকে নেটফ্লিক্স অনুষ্ঠানটি সরাসরি সম্প্রচার করছে।

## পুরস্কারসমূহ
থাম্ব|200px|অভিনেতার প্রতিমূর্তি
### চলচ্চিত্র
* সেরা অভিনয়শিল্পী - চলচ্চিত্র
* প্রধান অভিনেতা
* প্রধান অভিনেত্রী
* পার্শ্ব অভিনেতা
* পার্শ্ব অভিনেত্রী
* স্টান্টদল

### টেলিভিশন
* অভিনয়শিল্পীদল - নাট্য ধারাবাহিক
* অভিনেতা - নাট্য ধারাবাহিক
* অভিনেত্রী - নাট্য ধারাবাহিক
* অভিনয়শিল্পীদল - নাট্য ধারাবাহিক
* অভিনেতা - হাস্যরসাত্মক ধারাবাহিক
* অভিনেত্রী - হাস্যরসাত্মক ধারাবাহিক
* অভিনেতা - মিনি ধারাবাহিক বা টিভি চলচ্চিত্র
* অভিনেত্রী - মিনি ধারাবাহিক বা টিভি চলচ্চিত্র
* স্টান্টদল - টেলিভিশন ধারাবাহিক

### আজীবন সম্মাননা
* স্যাগ-অ্যাফট্রা আজীবন সম্মাননা পুরস্কার

## সর্বাধিক জয়
(সর্বনিম্ন ৩টি জয়)

## তথ্যসূত্র

## বহিঃসংযোগ
* স্ক্রিন অ্যাক্টরস গিল্ড — দাপ্তরিক ওয়েবসাইট

বিষয়শ্রেণী:১৯৯৫-এ প্রবর্তিত পুরস্কার
বিষয়শ্রেণী:স্ক্রিন অ্যাক্টরস গিল্ড পুরস্কার
বিষয়শ্রেণী:মার্কিন চলচ্চিত্র পুরস্কার
শিবায়ন কাব্য

**শিবায়ন কাব্য** মধ্যযুগীয় বাংলা আখ্যানকাব্যের একটি ধারা। কবিচন্দ্র রামকৃষ্ণ রায় প্রথম শিবায়ন রচনা করেন বলে মনে করা হয়। আনুমানিক ১৬২৫ খ্রিস্টাব্দ নাগাদ তিনি শিবায়ন কাব্য রচনা সম্পন্ন করেন। ১৭১১ খ্রিস্টাব্দে এটি প্রকাশিত হয়ে রামেশ্বর ভট্টাচার্য এর দ্বারা।(বেশি প্রচলিত ও বিখ্যাত) শিব ও দুর্গার দরিদ্র সংসার জীবন কল্পনা করে মঙ্গলকাব্যের আদলে এই কাব্যধারার উদ্ভব। শিবায়ন কাব্যে দুটি অংশ দেখা যায় – পৌরাণিক ও লৌকিক। মঙ্গলকাব্যের আদলে রচিত হলেও শিবায়ন মঙ্গলকাব্য নয়, মঙ্গলকাব্যের সঙ্গে এর কিছু মৌলিক পার্থক্য রয়েছে। এই কাব্যের দুটি ধারা দেখা যায়। প্রথমটি মৃগলুব্ধ-মূলক উপাখ্যান ও দ্বিতীয়টি শিবপুরাণ-নির্ভর শিবায়ন কাব্য। শিবায়নের প্রধান কবিরা হলেন রতিদেব, রামরাজা, রামেশ্বর ভট্টাচার্য, কবিচন্দ্র রামকৃষ্ণ রায় ও শঙ্কর কবিচন্দ্র। তবে রামেশ্বর ভট্টাচার্য রচিত শিবায়ণ কাব্য সবচেয়ে জনপ্রিয়। অন্যদিকে কবিচন্দ্র রামকৃষ্ণ রায় রচিত শিবায়নে বাংলা সাহিত্যের 'সাহিত্যিক গদ্য' এর অন্যতম প্রাচীন নিদর্শন পাওয়া যায়। 

## তথ্যসূত্র

বিষয়শ্রেণী:বাংলা সাহিত্য